
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2169 

9 Οκτωβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Μεταβίβαση εξουσίας υπογραφής στον Ειδικό Γραμ- 

ματέα της Βουλής. 1 

Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγ¬ 
γύης, Αναστάσιο Πετρόπουλο. 2 

Καθορισμός των Στρατηγικών Στόχων του Υπουρ¬ 
γείου Αγροτικής Ανάπτυξης και Τροφίμων για το 
έτος 2015. 3 


ΑΠΟΦΑΣΕΙ Σ 

(ΐ) 

Πρωτ.: 12967 

Αριθμ. 

Διεκπ.: 8318 

Μεταβίβαση εξουσίας υπογραφής στον 
Ειδικό Γραμματέα της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65 παρ. 1 και 6 του Συντάγ¬ 
ματος και του άρθρου 11 παρ. 1 και 4 του Κανονισμού 
της Βουλής (Μέρος Κοινοβουλευτικό - ΦΕΚ 106/τ.Α'/1987), 
όπως ισχύει, 

2. Τις διατάξεις των άρθρων 1 παρ. 3, 4, 97 και 164ΣΤ 
του Κανονισμού της Βουλής (Μέρος Β' - ΦΕΚ 51/τ. 
Α'/1997), όπως ισχύει, 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του Προϋπολογισμού δαπανών 
της Βουλής, αποφασίζουμε: 

Μεταβιβάζουμε την εξουσία υπογραφής «Με εντολή 
του Προέδρου της Βουλής» στον Ειδικό Γ ραμματέα της 
Βουλής όλων των εγγράφων και εντολών, που αφορούν 
την άσκηση των αρμοδιοτήτων, που του έχουν ανατεθεί 
ή των εγγράφων με τα οποία ζητούνται ή παρέχονται 
πληροφορίες, που έχουν σχέση με τη δραστηριότητα 
της Ειδικής Γραμματείας του Προέδρου της Βουλής που 
προίσταται, καθώς και των εγγράφων ή εντολών που 
αφορούν γενικώς θέματα του προσωπικού του Γ ραφείου 


του Προέδρου της Βουλής. Όταν ο Ειδικός Γραμματέ- 
ας της Βουλής απουσιάζει, κωλύεται ή δεν υπάρχει, 
τις αρμοδιότητές του ασκεί ο Γ ενικός Γ ραμματέας της 
Βουλής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2015 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 
-♦- 

Αριθμ. οικ. :44549/Δ9.12193 (2) 

Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύ¬ 
ης, Αναστάσιο Πετρόπουλο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 

β) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(Π.δ. 63/2005, Α' 98), 

γ) του Π.δ. 113/2014 «Οργανισμός Υπουργείου Εργασίας, 
Κοινωνικής Ασφάλισης και Πρόνοιας», Α' 180, όπως ισχύει, 

δ) του Π.δ. 69/2015 (Α' 113) «Διορισμός του Αλεξίου 
Τσίπρα του Παύλου, Αρχηγού του Κόμματος του «Συ¬ 
νασπισμού Ριζοσπαστικής Αριστερός» (ΣΥ.ΡΙΖ.Α.), ως 
Πρωθυπουργού», 

ε) του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

στ) της Υ5/27.1.2015 (Β' 204) απόφασης του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών», 

ζ) του άρθρου 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α' 29). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στον Υφυπουργό Εργασίας, Κοινωνικής Ασφάλισης 
και Κοινωνικής Αλληλεγγύης, Αναστάσιο Πετρόπουλο, 
ανατίθεται: 

1. Η άσκηση των αρμοδιοτήτων όλων των οργανικών 
μονάδων (Γενικής Διεύθυνσης, Διευθύνσεων, Τμημάτων, 
Αυτοτελούς Τμήματος) της Γενικής Γραμματείας Κοινω¬ 
νικών Ασφαλίσεων του Υπουργείου Εργασίας, Κοινωνι¬ 
κής Ασφάλισης και Κοινωνικής Αλληλεγγύης. 

2. Η εποπτεία: 

α) των Φορέων Κοινωνικής Ασφάλισης, του Μετοχι¬ 
κού Ταμείου Πολιτικών Υπαλλήλων (Μ.Τ.Π.Υ.), της Ηλε¬ 
κτρονικής Διακυβέρνησης Κοινωνικής Ασφάλισης Α.Ε. 
(ΗΔΙ.Κ.Α.) και της Εθνικής Αναλογιστικής Αρχής (Ε. Α. Α.). 
β) των Ταμείων Επαγγελματικής Ασφάλισης, 
γ) της είσπραξης ασφαλιστικών εισφορών, από τους φο¬ 
ρείς Κοινωνικής Ασφάλισης εποπτείας Υπουργείου Εργα¬ 
σίας, Κοινωνικής Ασφάλισης και Κοινωνικής Αλληλεγγύης, 
υπέρ Εθνικού Οργανισμού Παροχής Υπηρεσιών Υγείας 
(Ε.Ο.Π. Υ.Υ.) και απόδοσής τους στον Οργανισμό αυτόν 
καθώς και της εποπτείας της λειτουργίας των Φορέων 
Κοινωνικής Ασφάλισης (Φ.Κ.Α.) σε σχέση με τον Ε.Ο.Π.Υ.Υ. 

3. α) Ο διορισμός, η σύνθεση, συγκρότηση και ανασύν¬ 
θεση των Διοικήσεων, των Διοικητικών Συμβουλίων της 
περίπτωσης α) της παραγράφου 2, του παρόντος άρθρου 
καθώς και η συγκρότηση όλων των Συμβουλίων, Ομάδων 
Εργασίας, υπηρεσιακών συμβουλίων και των πάσης (ρύσε¬ 
ως Επιτροπών και όλων των λοιπών συλλογικών οργάνων 
των ανωτέρω, όπως αυτά προβλέπονται από το νόμο, 

β) η άρση διαφωνίας του Κυβερνητικού Επιτρόπου 
σε αποφάσεις Διοικητικών Συμβουλίων των Φορέων 
Κοινωνικής Ασφάλισης. 

4. Οι αρμοδιότητες του Τμήματος Στρατηγικού Σχε- 
διασμού Παρακολούθησης και Αξιολόγησης Πολιτικών 
Ασφάλισης (ΗΛΙΟΣ) και Προνοιακών Παροχών. 

Αρθρο 2 

1. Στις κατά το άρθρο 1 αρμοδιότητες περιλαμβάνο¬ 
νται: 

α) οι κοινοβουλευτικές αρμοδιότητες, 
β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η υποβολή ερωτημάτων προς το Νομικό Συμβούλιο 
του Κράτους και η αποδοχή των γνωμοδοτήσεών του, 
στ) η έκδοση εγκυκλίων 

2. Οι αρμοδιότητες των άρθρων 1 και 2 ασκούνται 
παράλληλα από τον Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης, εκτός από 
αυτές της παρ. 3 του άρθρου 1 και της περίπτωσης 
(στ) της παρ. 1 του άρθρου 2. 

Αρθρο 3 

Εξαιρούνται και παραμένουν στον Υπουργό: 
α) ο προσδιορισμός της πολιτικής του Υπουργείου 
στο πλαίσιο των αποφάσεων του Υπουργικού Συμβου¬ 
λίου και των λοιπών συλλογικών κυβερνητικών οργάνων, 
καθώς και ο συντονισμός της εφαρμογής της πολιτικής 
αυτής, 


β) η νομοθετική πρωτοβουλία, 
γ) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς, 
δ) η εκπροσώπηση του Ελληνικού Δημοσίου, 

Αρθρο 4 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 
-♦- 

Αριθμ. 637/108983 (3) 

Καθορισμός των Στρατηγικών Στόχων του Υπουργείου 
Αγροτικής Ανάπτυξης και Τροφίμων για το έτος 2015. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περίπτωσης α της παραγράφου 1 του άρθρου 
3 του Ν. 3230/2004 «Καθιέρωση συστήματος διοίκησης 
με στόχους, μέτρηση της αποδοτικότητας και άλλες 
διατάξεις» (ΦΕΚ Α' 44). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» 

γ) Του Π.δ. 107/2014 «Οργανισμός Υπουργείου Αγροτι¬ 
κής Ανάπτυξης και Τροφίμων» (ΦΕΚ 174 Α/28-09-2014). 

δ) Την Τροποποίηση του Π.δ. 107/2014 Αρθρο 45 νόμου 
4305/2014 (ΦΕΚ 237 Α/31-10-2014). 

ε) Το Π.δ. 70/2015 Άρθρο 4, Ανασύσταση Υπουργείου 
Αγροτικής Ανάπτυξης και Τροφίμων (ΦΕΚ Α/114/22-09-2015) 
στ) Το Π.δ. 73/2015 Διορισμός Αντιπροέδρου της κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών (ΦΕΚ 116 Α/23-9-2015). 

2. Τις αριθ. ΔΙΠΑ/Φ.4/οικ.26397/27-12-2005, ΔΙΠΑ/Φ.4/ 
οικ.7323/5-4-2006, ΔΙΠΑ/Φ.4/οικ.20260/13-9-2006 και ΔΙ- 
ΠΑ/Φ.4/ΟΙΚ.5270/1-3-2007 εγκυκλίους του Υπουργείου 
Εσωτερικών, Δημόσιας Διοίκησης και Αποκέντρωσης με 
τις οποίες παρέχονται διευκρινήσεις για την εφαρμογή 
των διατάξεων του Ν. 3230/2004. 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Σκοπός 

1. Σκοπός της παρούσας απόφασης είναι ο καθορισμός 
των Στρατηγικών Στόχων του Υπουργείου Αγροτικής 
Ανάπτυξης και Τροφίμων για το έτος 2015, όπως αυτοί 
αναφέρονται στη συνέχεια. 

2. Κάθε Στρατηγικός Στόχος θα αναλυθεί από της αρ¬ 
μόδιες Υπηρεσίες του Φορέα μας σε επιμέρους Στόχους, 

σύμφωνα με τις περιπτώσεις β, γ και δ της παραγράφου 
1 του άρθρου 3 του Ν. 3230/2004. 

Αρθρο 2 

Πεδίο εφαρμογής 

Το σύστημα «Διοίκηση μέσω Στόχων» του άρθρου 1 
του Ν. 3230/2004, εφαρμόζεται για το έτος 2015 από 
τις κατωτέρω Υπηρεσίες του Υπουργείου Αγροτικής 
Ανάπτυξης και Τροφίμων που είναι οι εξής: 

α) Γ ενική Διεύθυνση Διοικητικών Υπηρεσιών και Ηλε¬ 
κτρονικής Διακυβέρνησης. 

β) Γ ενική Διεύθυνση Οικονομικών Υπηρεσιών. 

γ) Γ ενική Διεύθυνση Βιώσιμης Φυτικής Παραγωγής. 

δ) Γ ενική Διεύθυνση Βιώσιμης Ζωικής Παραγωγής και 
Κτηνιατρικής. 

ε) Γ ενική Διεύθυνση Βιώσιμης Αλιείας. 

στ) Αυτοτελείς Υπηρεσίες. 

1) Διεύθυνση Γεωργικών, Ζωικών, Κτηνιατρικών και 
Αλιευτικών Ελέγχων. 

2) Διεύθυνση Οικονομικών Ελέγχων και Επιθεώρησης 

3) Μονάδα Εσωτερικού Ελέγχου. 

4) Τμήμα Κοινοβουλευτικού Ελέγχου. 

5) Γραφείο Τύπου και Δημοσιών Σχέσεων. 

ζ) Γ ενική Γ ραμματεία Αγροτικής Πολιτικής και Διαχεί¬ 
ρισης Κοινοτικών Πόρων. 

1) Γ ενική Διεύθυνση Βιώσιμης Αγροτικής Ανάπτυξης. 

2) Ειδική Υπηρεσία Διαχείρισης Προγράμματος Αγρο¬ 
τικής Ανάπτυξης. 

3) Ειδική Υπηρεσία Εφαρμογής Προγράμματος Αγρο¬ 
τικής Ανάπτυξης. 

4) Ειδική Υπηρεσία Διαχείρισης Επιχειρησιακού Προ¬ 
γράμματος Αλιείας. 

5) Ειδική Υπηρεσία Εφαρμογής Δράσεων Επιχειρησι¬ 
ακού Προγράμματος Αλιείας. 

η) Οι Αποκεντρωμένες Υπηρεσίες. 

1) Διεύθυνση Αποκεντρωμένων Υπηρεσιών Αττικής. 

2) Διεύθυνση Αποκεντρωμένων Υπηρεσιών Θεσσαλίας - 
Στερεάς Ελλάδας. 

3) Διεύθυνση Αποκεντρωμένων Υπηρεσιών Μακεδο¬ 
νίας Θράκης. 

4) Διεύθυνση Αποκεντρωμένων Υπηρεσιών Ηπείρου 
και Δυτικής Μακεδονίας. 

5) Διεύθυνση Αποκεντρωμένων Υπηρεσιών Αιγαίου. 

6) Διεύθυνση Αποκεντρωμένων Υπηρεσιών Πελοπον- 
νήσου, Δυτικής Ελλάδος και Ιόνιων Νήσων. 

7) Διεύθυνση Αποκεντρωμένων Υπηρεσιών Κρήτης. 

8) Διεύθυνση Κτηνιατρικού Κέντρου Αθηνών. 

9) Διεύθυνση Κτηνιατρικού Κέντρου Θεσσαλονίκης. 


Αρθρο 3 

Στρατηγικοί Στόχοι 

Καθορίζουμε για το έτος 2015 τους Στρατηγικούς 
Στόχους του Υπουργείου Αγροτικής Ανάπτυξης και 
Τροφίμων ως εξής: 

1. Σταδιακός μετασχηματισμός του παραγωγικού και 
αναπτυξιακού μοντέλου της ελληνικής γεωργίας και 
των αγροτικών περιοχών με έμφαση στην ποιότητα των 
προϊόντων και υπηρεσιών. 

2. Βελτίωση της αποτελεσματικότητας και της αποδο- 
τικότητας του ΥΠΑΑΤ και των Εποπτευόμενων Οργανι¬ 
σμών για την ανάπτυξη του αγροτικού χώρου. Μεταξύ 
άλλων, απαιτείται δημιουργία νέου νομοθετικού πλαι¬ 
σίου για την συνεργατική λειτουργία των αγροτών που 
θα ισχυροποιεί τους αγροτικούς συνεταιρισμούς και τις 
ομάδες παραγωγών προς όφελος κυρίως των οικονο¬ 
μικά ασθενέστερων αλλά και της επιχειρηματικότητας 
του αγροτικού χώρου γενικότερα. Καταγραφή και αξι¬ 
οποίηση της ακίνητης περιουσίας του Υπουργείου μας 
με σκοπό τη διάθεση αυτής στους νέους αγρότες αλλά 
και στους νεοεισερχόμενους στον αγροτικό χώρο. Επα¬ 
ναξιολόγηση του συστήματος ελέγχου τροφίμων. Ανα¬ 
θεώρηση των όρων διάθεσης και εμπορίας των αγρο¬ 
τικών προϊόντων με γνώμονα τόσο την προστασία του 
εισοδήματος των αγροτών όσο και των καταναλωτών. 

3. Αποτελεσματικότερη αξιοποίηση των πόρων της 
Κοινής Αγροτικής Πολιτικής (ΚΑΠ) και της Κοινής Αλι¬ 
ευτικής Πολιτικής (ΚΑλΠ) σε κρίσιμες προτεραιότητες. 
Μεταξύ άλλων, απαιτείται ρύθμιση των ζητημάτων που 
άπτονται των προσωρινών σχεδίων διαχείρισης βοσκή¬ 
σιμων γαιών με σκοπό την ομαλή και απρόσκοπτη ροή 
των κοινοτικών πόρων και την ορθή, αποτελεσματική 
και πλήρη απορρόφηση αυτών. 

4. Βελτίωση του επιχειρηματικού περιβάλλοντος του 
αγροτικού τομέα με τη διαμόρφωση του κατάλληλου 
θεσμικού, διοικητικού και οικονομικού περιβάλλοντος. 

Αρθρο 4 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήϋρ://νννννν.β1.9τ - Θ-πταΐΙ: ννθόιπ3δ1βι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































